

**Еуразиялық экономикалық одақтың ішкі нарығындағы кедергілерді, алып қоюлар мен шектеулерді анықтау және жою жөніндегі жұмыстың барысы туралы**

Еуразиялық Экономикалық Кеңес комиссиясының 2016 жылғы 17 наурыздағы № 5 Өкімі

      Еуразиялық экономикалық комиссия Алқасының 2015 жылы Еуразиялық экономикалық одақтың өзара қолжетімді ішкі нарығының жұмыс істеуіне келтірілген кедергілерді, сондай-ақ тауарлар қозғалысына, қызметтер көрсетуге, капитал мен жұмыс күшіне қатысты алып қоюлар мен шектеулерді (бұдан әрі – кедергілер, алып қоюлар мен шектеулер) анықтау және жою жөніндегі жұмыс барысы туралы ақпаратын назарға ала отырып және Еуразиялық экономикалық комиссия Кеңесінің 2015 жылғы 23 сәуірдегі № 7 өкімін ескере келіп:

      1.Еуразиялық экономикалық комиссия:

      кедергілер, алып қоюлар мен шектеулер туралы ақпаратты сирек дегенде жылына 1 рет өзектілендіруді, сондай-ақ электрондық түрдегі тиісті дерекқорды қалыптастыруды, жүргізуді және пайдалануды қамтамасыз етсін;

      2016 жылғы кедергілерді, алып қоюлар мен шектеулерді анықтау және жою жөніндегі жұмыстың нәтижелері туралы 2016 жылғы 1 желтоқсанға дейін Еуразиялық экономикалық комиссия Кеңесінің отырысында баяндасын.

      2**.** Еуразиялық экономикалық одаққа мүше мемлекеттерден осы Өкімнің 1-тармағының екінші абзацында көрсетілген дерекқорды өзектілендіру мақсатында Еуразиялық экономикалық комиссияға сирек дегенде жылына 1 рет тиісті ақпарат беруді қамтамасыз ету сұралсын.

      3.Осы Өкім Еуразиялық экономикалық одақтың ақпараттық-телекоммуникациялық "Интернет" желісіндегі ресми сайтында жарияланған күнінен бастап күшіне енеді.

      Еуразиялық экономикалық комиссия Кеңесінің мүшелері:

|  |  |  |  |  |
| --- | --- | --- | --- | --- |
| **Армения Республикасынан**  **В.Габриелян** | **Беларусь Республикасынан**  **В.Матюшевский** | **Қазақстан** **Республикасынан**  **Б.Сағынтаев** | **Қырғыз Республикасынан**  **О.Панкратов** | **Ресей Федерациясынан**  **И.Шувалов** |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК